b'\n_START_ARTICLE_\nChrysippos\n_START_SECTION_\nObjava\n_START_PARAGRAPH_\nIvan Mrak, Igre sveta. Izbral, uredil in spremno besedo napisal Josip Vidmar. Ljubljana: Mladinska knjiga, 1977 (Nova slovenska knjiga). Vsebina: Chrysippos; Herodes Magnus; Proces: Trilogija; Marija Tudor; Heinrich von Kleist. (COBISS)\n_START_SECTION_\nVsebina\n_START_PARAGRAPH_\nGlasnik pove ozadje dramskega dogajanja: kralj Pelops, prepri\xc4\x8dan, da mu je Laj umoril sina Chrysippa, prekolne tebanskega kralja, da ga bo lastni sin ubil in se poro\xc4\x8dil z nejovo \xc5\xbeeno, svojo materjo. Da bi se izognil tej strahoti, ja dal Laj sina Ojdipa takoj po rojstvu izpostaviti, toda \xc4\x8drvi\xc4\x8d se je pastirju zasmilil, odnesel ga je na korintski dvor, kjer so otroka vzgojili za svojega. Dvajset let za tem je Ojdip sli\xc5\xa1al neke govorice o prerokbi in se napotil v Delfe, da bi od prero\xc4\x8di\xc5\xa1\xc4\x8da izvedel resnico. V Delfih so mu prerokbo potrdili kot voljo bogov._NEWLINE_Od obupa in groze pretreseni Ojdip sklene zapustiti dom in vso preteklost, celo obleko zavr\xc5\xbee, da ne bi bil ve\xc4\x8d on. Na poti se sre\xc4\x8da z Laj, ta pa v njem ugleda Chrysipposa, svojega nekdanjega ljubljenega eromna, za katerega so ga krivi\xc4\x8dno obto\xc5\xbeili, da ga je ubil. Prepri\xc4\x8dan je, da se je mladeni\xc4\x8d vrnil iz Hada dokazat njegovo nedol\xc5\xbenost, ker med njima \xc5\xa1e gori nekdanja vro\xc4\x8da ljubezen. Ojdip ne razume niti besede, ko Laj sili vanj, ga spominja na preteklost, zahteva, naj ga opravi\xc4\x8di in tako prekine grozo Pelopsove kletve. V ozadju pa se razkriva prava krivda, zlo\xc4\x8din nad rodnim sinom, za katerega Laja preganjajo Erinije, ga sovra\xc5\xbei \xc5\xbeena in se je sam odtujil vsemu. V svoji \xc5\xbeelji po (od)re\xc5\xa1itvi postaja Laj zmeraj bolj silovit in nasilen, Ojdipovo nerazumevanje ima za izdajo, la\xc5\xbe in hinavstvo, dokler nima Ojdip teh "blodenj" dovolj, starca in njegova slu\xc5\xbeabnika pokon\xc4\x8da in odide svojo pot. Laj se tik pred smrtjo zjasni, da ga je umoril lastni sin in s tem nevede izpolnil polovico prerokbe; v obupu prekolne bogove in Erosa, ki ga je zaslepil s Chrysippovo podobo, nato umre. Mrli\xc4\x8da najde stari pastir, ki je bil re\xc5\xa1il malega Ojdipa, prepozna svojega kralja. Je ta poboj kazen za neuresni\xc4\x8deni greh? Je Olimp gluh in slep? Kdo bi bil bo\xc5\xbejim sklepom kos? V kraljevo \xc4\x8dast bo zapel in zajokal, o ja ja ... a - a - a ...'